

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina,

OIB: 52630455645

Tel:035/433-109

KLASA: 021-05/19-01/52

URBROJ: 2178/02-03-19-1

Bebrina, 17. prosinca 2019. godine

Na temelju članka 49. stavka 1. i stavka 4. Zakona o poljoprivrednom zemljištu («Narodne novine“ broj 20/18, 115/18 i 98/19) i članka 32. Statuta općine Bebrina („Službeni vjesnik Brodsko-posavske županije“, broj: 02/18, 18/2019 i 24/2019; „Glasnik općine Bebrina“, broj 1/2019) Općinskovijeće općine Bebrina na 25. sjednici održanoj dana 17. prosinca 2019. godine, donosi

**PROGRAM**

 **korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu države na području Općine Bebrina za 2020. godinu**

**Članak I.**

Prihodi po osnovi raspolaganja poljoprivrednim zemljištem u vlasništvu države na području Općine Bebrina za 2020. godinu planiraju se ostvariti u iznosu od 405.000,00 kn i to

1. Prihodi od zakupa i privremenog korištenja poljoprivrednog zemljišta te zakupa za ribnjake 250.000,00 kuna,
2. Prihodi od prodaje i prodaje izravnom pogodbom poljoprivrednog zemljišta 155.000,00 kuna,

**Članak II.**

Sredstva iz točke I. ovog Programa, biti će utrošena na području općine Bebrina za programe katastarsko-geodetske izmjere zemljišta, sređivanja zemljišnih knjiga, za podmirenje dijela stvarnih troškova u vezi s provedbom Zakona, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, program očuvanja ugroženih područja i očuvanja biološke raznolikosti i program sufinanciranja i druge poticajne mjere za unaprjeđenje poljoprivrede i akvakulture kao i za sufinanciranje aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa, i druge poticajne mjere za unapređenje poljoprivrede i akvakulture.

**Članak III.**

Ovaj Program će se objaviti u Glasniku Općine Bebrina.

**Članak IV.**

Program će se dostaviti Ministarstvu poljoprivrede, Ulica grada Vukovara 78, 10000 Zagreb.

**OPĆINSKO VIJEĆE OPĆINE BEBRINA**

 PREDSJEDNIK VIJEĆA

 Mijo Belegić, ing.

Dostaviti:

1. Jedinstveni upravni odjel, sjednice općinskog vijeća
2. Glasnik Općine Bebrina
3. Pismohrana.